stanford-oval/wikipedia huggingface dataset:
นิสสัน

| --- | --- |

สำนักงานใหญ่นิสสันในโยโกฮาม่า ประเทศญี่ปุ่น
ชื่อท้องถิ่น: 日産自動車株式会社
ชื่อโรมัน: Nissan Jidōsha Kabushiki-gaisha
ประเภท: สาธารณะ (K.K.)
การซื้อขาย: TYO: 7201 TOPIX Core 30 Component
อุตสาหกรรม: ยานยนต์
ก่อตั้ง: 26 ธันวาคม 1933; 91 ปีก่อน (1933-12-26) (ภายใต้นิสสันกรุ๊ป)
ผู้ก่อตั้ง: มาสุจิโระ ฮะชิโมะโตะ เคนจิโระ เดน โรคุโระ เอายะมะ เมอิท่าโระ ทะเกะอุชิ โยะชิสึเกะ ไอกะวะ วิลเลียม กอร์แฮม
สำนักงานใหญ่: นิชิกุ โยะโกะฮะมะ, ประเทศญี่ปุ่น (ลงทะเบียนอย่างเป็นทางการในคะนะงะวะ โยะโกะฮะมะ)
พื้นที่ให้บริการ: ทั่วโลก
บุคลากรหลัก: ยาซูชิ คิมูระ (ประธานคณะกรรมการ) มาโกโตะ ยูชิดะ (ประธานและกรรมการผู้จัดการ)
ผลิตภัณฑ์: ยานยนต์, ยานพาหนะหรู, ยานพาหนะเพื่อการพาณิชย์, เครื่องยนต์เรือ, รถยก
ผลผลิต:  5,556,241 หน่วย (2016)
รายได้:  ¥11.38 trillion (FY2014)
รายได้จากการดำเนินงาน:  ¥589.6 พันล้าน (FY2014)
รายได้สุทธิ:  ¥457.6 พันล้าน (FY2014)
สินทรัพย์:  ¥17.04 ล้านล้าน (FY2014)
ส่วนของผู้ถือหุ้น:  ¥5.07 ล้านล้าน (FY2014)
พนักงาน: 142,925 (รวมเดือนมีนาคม 2014)
บริษัทแม่: เรโนลต์ (หุ้นสามัญ 44.4%)
แผนก: นิสสัน อินฟินิที นิสโม ดัตสัน
บริษัทในเครือ:  รายการ  การขนส่ง:   มิตซูบิชิ มอเตอร์ส (37%)     รถนิสสันเพื่อการพาณิชย์     ตงเฟิง มอเตอร์ จำกัด (50%)     เวนูเซีย (50%)     นิสสัน ชะไท (43%)     Other:   นิสสัน เทคโน   นิสสัน มารีน   ออเทค   จัตโก   ทั่วโลก:    นิสสันอินเดีย   โรงงานผลิตรถยนต์นิสสันสหราชอาณาจักร   Ghandhara Nissan Limited   นิสสันมอเตอร์อินโดนีเซีย   นิสสันอเมริกา   นิสสันแคนาดา   นิสสัน เม็กซิโก  
เว็บไซต์: www.nissan-global.com/EN/index.html
บริษัทนิสสันมอเตอร์จำกัด (อังกฤษ: Nissan Motor Company Ltd ญี่ปุ่น: 日産自動車株式会社) มักเรียกสั้น ๆ ว่า นิสสัน (/ˈniːsɑːn/ หรือ UK: /ˈnɪsæn/) เป็นบริษัทผลิตรถยนต์ข้ามชาติสัญชาติญี่ปุ่น มีสำนักงานใหญ่อยู่ที่นิชิกุ เมืองโยโกฮาม่า โดยนิสสันได้จำหน่ายรถยนต์ภายใต้ยี่ห้อนิสสัน อินฟินิทีและดัตสัน พร้อมกับรถยนต์ที่ถูกปรับแต่งสมรรถนะชื่อว่านิสโม บริษัทนิสสัน ฯ ได้เข้าร่วมกลุ่มบริษัทที่ทรงพลังของญี่ปุ่นที่ชื่อว่า ไซบัสสึ ในชื่อนิสสันกรุ๊ป
ตั้งแต่ปี พ.ศ. 2542 นิสสันเป็นส่วนหนึ่งของเรโนลต์–นิสสัน–มิตซูบิชิอัลไลแอนซ์ ซึ่งเป็นหุ้นส่วนระหว่างนิสสันของญี่ปุ่น มิตซูบิชิมอเตอร์สของญี่ปุ่นและเรโนลต์ของฝรั่งเศสในปี พ.ศ. 2556 เรโนลต์ถือหุ้นที่สามารถออกเสียงได้ของนิสสัน 43.4% ในขณะที่นิสสันถือหุ้นที่ไม่สามารถออกเสียงได้ของเรโนลต์ 15% จาก พ.ศ. 2552 ถึง พ.ศ. 2560 คาร์ลอส กอนได้ดำรงตำแน่งซีอีโอทั้งสองบริษัท ในเดือนกุมภาพันธ์ กอนได้ประกาศลดขั้นลงจากซีอีโอในวันที่ 1 เมษายน พ.ศ. 2560 เป็นเพียงตำแหน่งประธานบริษัท
ในปี พ.ศ. 2556 นิสสัน เป็นบริษัทรถยนต์รายใหญ่อันดับที่หกของโลกตามหลังโตโยต้า เจเนอรัลมอเตอร์ส โฟล์คสวาเกนกรุ๊ป ฮุนไดมอเตอร์กรุ๊ป และฟอร์ดมอเตอร์ หลังจากที่รวมบริษัทกันแล้วกับเรโนลต์ เรโนลต์–นิสสันจึงเป็นบริษัทผู้ผลิตรถยนต์รายใหญ่อันดับสี่ของโลก โดยนิสสันเป็นแบรนด์รถยนต์ชั้นนำของญี่ปุ่นในประเทศจีน รัสเซียและเม็กซิโก
ในปี พ.ศ. 2557 นิสสันเป็นผู้ผลิตรถยนต์รายใหญ่ที่สุดในทวีปอเมริกาเหนือ
นิสสันเป็นผู้ผลิตรถยนต์ไฟฟ้ารายใหญ่ที่สุดในโลก โดยมียอดขายทั่วโลกกว่า 275,000 คันในช่วงกลางเดือนธันวาคม พ.ศ. 2559 รถที่ขายดีที่สุดของผู้ผลิตรถยนต์รายนี้คือ นิสสัน ลีฟ ซึ่งเป็นรถยนต์ไฟฟ้าล้วนและเป็นรถยนต์พลังงานไฟฟ้าที่มียอดขายสูงที่สุดในโลกในประวัติศาสตร์ มากกว่า 300,000 ขายทั่วโลกเมื่อวันที่มกราคม พ.ศ. 2561
ณ เดือนเมษายน พ.ศ. 2561 นิสสันเป็นผู้ผลิตรถยนต์ไฟฟ้า (อีวี) รายใหญ่ที่สุดในโลก โดยมียอดขายยานยนต์ไฟฟ้าทั่วโลกมากกว่า 320,000 คัน
ประวัติ > การเริ่มต้นยี่ห้อดัตสันจากปี พ.ศ. 2459

มาสุจิโร ฮาชิโมะโตะ ได้ตั้งบริษัทผลิตรถยนต์ไคชินชา ซึ่งแปลว่าบริษัทผลิตรถยนต์ที่ดี เมื่อวันที่ 1 กรกฎาคม พ.ศ. 2454 ที่ตำบลอะซะบุในโตเกียว เป็นบริษัทผลิตรถยนต์บริษัทแรกของญี่ปุ่น ต่อมาในปี พ.ศ. 2457 บริษัทไคชินชาได้ผลิตรถยนต์รุ่นแรกชื่อว่า "ดัต" (DAT)
ชื่อรถยนต์รุ่นใหม่ตั้งมาจากอักษรย่อของนามสกุลนักลงทุน:
ญี่ปุ่น: Kenjiro Den; โรมาจิ: 'Den Kenjirō'
ญี่ปุ่น: Rokuro Aoyama; โรมาจิ: 'Aoyama Rokurō'
ญี่ปุ่น: Meitaro Takeuchi; โรมาจิ: 'Takeuchi Meitarō'
ต่อมาได้เปลี่ยนชื่อบริษัทเป็น บริษัท ไคชินชามอเตอร์คาร์ จำกัด ใน พ.ศ. 2461 และเปลี่ยนอีกครั้งเป็น  บริษัท ดัต จิโดะชะ จำกัด (บริษัท ดัตมอเตอร์คาร์)  ใน พ.ศ. 2468 ดัตมอเตอร์ได้ผลิตรถบรรทุกภายใต้ยี่ห้อดัตและรถยนต์นั่งภายใต้ยี่ห้อดัตสัน และส่วนใหญ่จะผลิตรถบรรทุกเนื่องจากในเวลานั้นไม่ค่อยมีลูกค้านิยมซื้อรถยนต์นั่งและต้องฟื้นฟูผลกระทบจากแผ่นดินไหวครั้งใหญ่คันโต พ.ศ. 2466 ตั้งแต่ปี พ.ศ. 2461 รถบรรทุกรุ่นดัตตัวแรกผลิตขึ้นสำหรับตลาดการทหาร ในขณะเดียวกันบริษัท จิสึโยะ จิโดะชะ จำกัด (จิสึโยะ หมายถึงการใช้ประโยชน์หรือสาธารณูปโภค) ได้ผลิตรถบรรทุกขนาดเล็กที่ใช้ชิ้นส่วนและวัสดุนำเข้าจากประเทศสหรัฐอเมริกา
การค้าถูกระงับในระหว่างการเข้าร่วมสงครามโลกครั้งที่หนึ่งของญี่ปุ่นและบริษัทได้มีส่วนร่วมกับสงคราม
ประวัติ > ปัญหาทางการเงิน พ.ศ. 2567

เมื่อวันที่ 27 พฤศจิกายน พ.ศ. 2567 นิสสันประกาศว่าจะเลิกจ้างพนักงาน 1,000 คนในประเทศไทย เพื่อลดปริมาณการผลิตในภูมิภาคเอเชียตะวันออกเฉียงใต้ นอกจากนี้ นิสสันยังระบุว่าจะรวมโรงงานผลิตทั้งสองแห่งในจังหวัดสมุทรปราการเข้าเป็นแห่งเดียวภายในเดือนกันยายน พ.ศ. 2568 เมื่อวันที่ 3 ธันวาคม พ.ศ. 2567 มีรายงานว่า Stephen Ma ซึ่งดำรงตำแหน่งประธานเจ้าหน้าที่ฝ่ายการเงิน เตรียมลาออกจากตำแหน่ง ซึ่งห่างจาก Ashwani Gupta ซึ่งลาออกจากตำแหน่งประธานเจ้าหน้าที่ฝ่ายปฏิบัติการในปี พ.ศ. 2566 เป็นเวลา 17 เดือน
ประวัติ > ข้อเสนอการควบรวมกิจการกับฮอนด้า

เมื่อวันที่ 23 ธันวาคม พ.ศ. 2567 นิสสันได้ประกาศอย่างเป็นทางการว่าได้มีการลงนามบันทึกความเข้าใจ (MOU) สำหรับการควบรวมกิจการกับฮอนด้าบริษัทผลิตรถยนต์สัญชาติญี่ปุ่น เพื่อขึ้นเป็นบริษัทผลิตรถยนต์ที่ใหญ่เป็นอันดับ 3 ตามยอดขาย มิตซูบิชิ มอเตอร์สซึ่งนิสสันถือหุ้นอยู่ 24% ก็ตกลงที่จะเข้าร่วมการเจรจาเช่นกัน
ความสัมพันธ์กับบริษัทรถยนต์ยี่ห้ออื่น ๆ

ในเดือนมีนาคม พ.ศ. 2566 นิสสันและฮอนด้าได้ลงนามในบันทึกความเข้าใจเกี่ยวกับความร่วมมือเชิงกลยุทธ์เพื่อร่วมมือกันผลิตส่วนประกอบสำหรับรถยนต์ไฟฟ้าและปัญญาประดิษฐ์ในแพลตฟอร์มซอฟต์แวร์สำหรับรถยนต์ ในปีถัดมา มีรายงานว่าการเจรจาระหว่างทั้งสองบริษัทมีความคืบหน้ามากยิ่งขึ้น สื่อสำนักต่าง ๆ รายงานว่ากำลังมีการหารือเรื่องการควบรวมกิจการ
นิสสันในประเทศไทย

นิสสันประเทศไทย ก่อตั้งโดยนายถาวร พรประภา  ในกลุ่มของสยามกลการ  โดยนิสสันไทยได้รับความไว้วางใจจากนิสสัน มอเตอร์ ประเทศญี่ปุ่น เป็นผู้จำหน่ายรถยนต์นิสสัน นอกประเทศญี่ปุ่นรายแรกของโลก[ต้องการอ้างอิง]
โดยนิสสันประเทศไทย เคยมีสโลแกนที่เรียกกันติดปากว่า "เพื่อนที่แสนดี" ซึ่งเป็นที่คุ้นหูสำหรับนิสสันเมืองไทย
ในปัจจุบัน นิสสันประเทศไทยบริหารในนามบริษัท นิสสัน มอเตอร์ (ประเทศไทย)จำกัด หรือชื่อเดิม บริษัท สยามนิสสัน ออโตโมบิล จำกัด โดยดำเนินธุรกิจจำหน่าย ประกอบรถยนต์นิสสัน ภายใต้การบริหารของนิสสัน มอเตอร์ (ประเทศญี่ปุ่น) ซึ่งถือหุ้นใหญ่ในสยามนิสสัน
ในโอกาสที่นิสสันครบรอบ 50 ปีในไทย นิสสันได้ผลิตรถยนต์นิสสันในประเทศไทยเป็นคันที่ 1,000,000 โดยคันที่หนึ่งล้านนี้ คือ  นิสสัน เซฟิโร่ (A33) นิสสันได้น้อมเกล้าน้อมกระหม่อมถวาย พระบาทสมเด็จพระเจ้าอยู่หัว โดยใช้สอยตามพระราชอัธยาศัย
ผลิตภัณฑ์

นิสสัน ผลิตรถยนต์และรถบรรทุก ตั้งแต่ยุค 1950 โดยนิสสัน ได้ผลิตรถรุ่นแรกๆ คือ แฟร์เลดี้ แซด, สกายไลน์ ฯลฯ
ปัจจุบัน นิสสันมีผลิตภัณฑ์ซึ่งจำหน่ายอยู่ทั่วโลกกว่า 60 โมเดล ทั้งที่เป็นผลิตภัณฑ์เพื่อจำหน่ายในญี่ปุ่นโดยเฉพาะ และผลิตภัณฑ์ที่จำหน่ายทั่วโลก
โดยนิสสันพยายามพัฒนาผลิตภัณฑ์ภายใต้แนวคิด SHIFT_ โดยเป็นแนวคิดซึ่งใช้กับนิสสันทั่วโลก ทั้งออกแบบโดยเน้นการพัฒนารูปลักษณ์ เทคโนโลยี ความปลอดภัย รวมถึงเป็นมิตรต่อสิ่งแวดล้อม
ผลิตภัณฑ์ในประเทศไทย

ผลิตภัณฑ์ของนิสสันได้รับการตอบรับเป็นอย่างดีในประเทศไทย โดยเฉพาะรถปิคอัพ โดยรถกระบะรุ่นที่เป็นตำนานอันได้แก่รุ่นบิ๊ก เอ็ม ซึ่งยังเป็นที่กล่าวขานจนถึงทุกวันนี้ถึงความทนทาน ส่วนปัจจุบันนี้มีรถกระบะนิสสัน นาวารา 3 รุ่นย่อย คือ LE, SE และ XE ต่อมาเปลี่ยนชื่อรุ่นย่อยเป็น S, SL, E, EL, V และ VL รวมถึงรถยนต์นั่ง นิสสัน ทีด้า ซึ่งเป็นรถยนต์ที่จำหน่ายแทนที่นิสสัน ซันนี่ ที่จำหน่ายมาแล้วนับทศวรรษและ นิสสัน มาร์ช ซึ่งนำมาจำหน่ายและยกเลิกการจำหน่ายในปี พ.ศ. 2530(รุ่นที่ 1) และได้นำมาจำหน่ายอีกครั้งในประเทศไทยในเดือนมีนาคม พ.ศ. 2553 ในรุ่นที่ 4
ผลิตภัณฑ์ในประเทศไทย > รุ่นที่จำหน่ายในประเทศไทย

รถยนต์นั่งขนาดเล็กมาก 4 ประตู (Sedan) ขนาด 1.0 ลิตร เทอร์โบ นิสสัน อัลเมร่า (Nissan Almera)
รถยนต์นั่งขนาดเล็ก 5 ประตู (Hatchback) พลังงานไฟฟ้า นิสสัน ลีฟ (Nissan Leaf)
รถยนต์นั่งสมรรถนะสูงสปอร์ต 2 ประตู ขนาด 3.8 ลิตร นิสสัน จีที-อาร์ (Nissan GT-R) รหัสตัวถัง R35
รถยนต์เอนกประสงค์ SUV ขนาด 1.2 ลิตร ระบบไฮบริด นิสสัน คิกส์ อี-เพาเวอร์ (Nissan Kicks e-Power)
รถยนต์เอนกประสงค์ PPV ขนาด 2.3 ลิตร เทอร์โบคู่ นิสสัน เทอร์ร่า (Nissan Terra)
รถกระบะขนาด 1 ตัน ขนาด 2.3 ลิตร เทอร์โบคู่, 2.3 ลิตร เทอร์โบเดี่ยว และ 2.5 ลิตร เทอร์โบเดี่ยว นิสสัน นาวารา (Nissan Navara) รหัสตัวถัง D23
รถตู้เพื่อการพาณิชย์ ขนาด 2.5 ลิตร นิสสัน เออร์แวน (Nissan Urvan)
ผลิตภัณฑ์ในประเทศไทย > รุ่นรถยนต์ที่เลิกผลิต หรือเลิกนำเข้าไปแล้วในประเทศไทย

รถยนต์นั่งขนาดเล็ก 5 ประตู (Hatchback) ขนาด 1.2 ลิตร นิสสัน โน้ต (Nissan Note)
รถยนต์นั่งขนาดเล็กมาก 5 ประตู (Hatchback) ขนาด 1.2 ลิตร นิสสัน มาร์ช (Nissan March) รหัสตัวถัง K13
รถยนต์ซีดาน 4 ประตูขนาดเล็ก นิสสัน ซันนี่ (Nissan Sunny)
(รุ่นพัฒนา) นิสสัน ซันนี่ นีโอ (Nissan Sunny Neo)
รถยนต์ซีดาน 4 ประตูขนาดเล็ก นิสสัน ทีด้า ลาติโอ (Nissan Tiida Latio)
รถยนต์นั่งขนาดเล็ก 4 ประตู (Sedan) ขนาด 1.6 ลิตร และ 1.8 ลิตร นิสสัน ซิลฟี่ (Nissan Sylphy)
รถยนต์นั่งขนาดเล็ก 5 ประตู (Hatchback) ขนาด 1.6 ลิตร และ 1.8 ลิตร นิสสัน พัลซาร์ (Nissan Pulsar)
รถยนต์ซีดาน 4 ประตูขนาดกลาง นิสสัน เซฟิโร่ (Nissan Cefiro) รหัสตัวถัง A31 , A32 , A33
รถยนต์ซีดาน 4 ประตูขนาดกลาง นิสสัน บลูเบิร์ด (Nissan Bluebird)
รถยนต์ซีดาน 4 ประตูแบบหรูหราระดับต้น นิสสัน พรีเซีย (Nissan Presea) รหัสตัวถัง R10 , R11
รถยนต์ซีดาน 4 ประตูขนาดใหญ่ นิสสัน เซดริค (Nissan Cedric)
รถกระบะขนาดเล็ก นิสสัน เอ็นวี ปิคอัพ (Nissan NV Pickup)
รถยนต์นั่งสเตชันแวกอนขนาดเล็ก นิสสัน เอ็นวี (Nissan NV)
รถกระบะขนาด 1 ตัน ขนาด 2.5 ลิตร นิสสัน นาวารา (Nissan Navara) รหัสตัวถัง D40
รถกระบะขนาด 1 ตัน นิสสัน ฟรอนเทียร์ (Nissan Frontier) รหัสตัวถัง D22
รถกระบะขนาด 1 ตัน นิสสัน บิ๊กเอ็ม (Nissan Big-M) รหัสตัวถัง D21
รถกระบะขนาด 1 ตัน นิสสัน โพรเฟสชินอล (Nissan Professional) รหัสตัวถัง 720
รถยนต์ซีดาน 4 ประตูแบบหรูหราขนาดใหญ่  นิสสัน เพรชิเดนท์ (Nissan President)
รถยนต์สปอร์ต 2 ประตูขนาดกลาง นิสสัน ชิลเวีย (Nissan Silvia) รหัสตัวถัง S13 , S14
รถตู้เพื่อการพาณิชย์ ขนาด 2.5 ลิตร นิสสัน บิ๊ก เออร์แวน (Nissan Big Urvan)
รถยนต์นั่งขนาดกลาง ขนาด 2.5 ลิตร และ 2.0 ลิตร นิสสัน เทียน่า (Nissan Teana) รหัสตัวถัง J31 , J32 ,L33
รถยนต์ครอสโอเวอร์ 5 ประตู (Crossover) ขนาด 1.6 ลิตร นิสสัน จู๊ค (Nissan Juke)
รถยนต์นั่งขนาดเล็ก 4 ประตู (Sedan) ขนาด 1.6 ลิตร และ 1.6 ลิตร เทอร์โบ นิสสัน ซิลฟี่ (Nissan Sylphy)
รถยนต์เอนกประสงค์ SUV ขนาด 2.0 ลิตร และ 2.5 ลิตร นิสสัน เอ็กซ์เทรล [http://www.nissan.co.th/vehicles/x-trail.aspx (Nissan X-
Trail)] เก็บถาวร 2014-10-16 ที่ เวย์แบ็กแมชชีน
รถยนต์เอนกประสงค์ SUV ขนาด 2.0 ลิตร ไฮบริด นิสสัน เอ็กซ์เทรล ไฮบริด
การเรียกคืนรถ

ปี 2012 นิสสันเรียกคืนรถยนต์แฮทช์แบ็ครุ่น "มาร์ช" หรือ "ไมครา" จำนวน 498,793 คันที่จำหน่ายในญี่ปุ่น เพื่อแก้ไขปัญหาไฟท้าย ซึ่งบางครั้งไม่ติด เป็นข้อบกพร่องผลิตในโรงงานออปปามะใกล้กรุงโตเกียว ที่ผลิตระหว่างเดือนกุมภาพันธ์ 2545-2552 เช่นเดียวกับโรงงานในเมืองซันเดอร์แลนด์ อังกฤษ ระหว่างเดือนมิถุนายน-ธันวาคม 2550
แหล่งข้อมูลอื่น

นิสสัน ญี่ปุ่น
เว็บไซต์บริษัทนิสสัน เก็บถาวร 2021-03-23 ที่ เวย์แบ็กแมชชีน
เว็บไซต์นิสสันประเทศไทย
เพรสบริษัทนิสสัน
ข่าวสารนิสสันอเมริกา เก็บถาวร 2008-07-24 ที่ เวย์แบ็กแมชชีน
| ด ค ก อุตสาหกรรมยานยนต์ในประเทศญี่ปุ่น |
| --- | --- |
 เอเอสแอล  ไดฮัทสุ  Dome Jiotto  Hayashi  ฮีโน่  HKS  ฮอนด้า แอคิวรา  อีซูซุ  Kojima  มิตซูโอกะ  มาสด้า Amati  Autozam  Eunos  Efini  Xedos  มิตซูบิชิ  นิสสัน ดัทสัน  อินฟินิที  Prince  Otomo  Sigma SARD  Spoon Sports  ซูบารุ  ซูซูกิ  ทอมมี่ ไคระ  โตโยต้า เล็กซัส  ไซออน  TOM'S  ยามาฮ่า 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2 
ประจำชาติ:  อิสราเอล  สหรัฐ  ญี่ปุ่น 
วิชาการ:  CiNii 
ประชาชน:  Trove 
อื่น ๆ:  มิวสิกเบรนซ์ ค่ายเพลง  IdRef 
ดัตสัน ไทป์ 11
โกลกาตา

| โกลกาตา แคลคัตตา |
| --- | --- |
เมกะซิตี
จากด้านบนตามเข็มนาฬิกา: พระราชานุสรณ์สมเด็จพระราชินีนาถวิกตอเรีย (โกลกาตา), อาสนวิหารนักบุญเปาโล, ย่านศูนย์กลางธุรกิจ, สะพานรพินทระเสตุ, รถรางในเมือง, วิทยาสาครเสตุ
สมญา: เมืองหลวงทางวัฒนธรรมของอินเดีย
โกลกาตาแสดงแผนที่รัฐเบงกอลตะวันตกโกลกาตาแสดงแผนที่ประเทศอินเดียโกลกาตาแสดงแผนที่ทวีปเอเชียโกลกาตาแสดงแผนที่โลก
พิกัด: 22°34′21″N 88°21′50″E﻿ / ﻿22.5726°N 88.3639°E﻿ / 22.5726; 88.3639
ประเทศ:  อินเดีย
รัฐ:  เบงกอลตะวันตก
อำเภอ: โกลกาตา
การปกครอง
 • ประเภท: องค์การเทศบาล
 • องค์กร: องค์การเทศบาลโกลกาตา
 • นายกเทศมนตรี: Firhad Hakim (AITC)
พื้นที่
 • เมกะซิตี: 206.08 ตร.กม. (79.151 ตร.ไมล์)
 • รวมปริมณฑล: 1,886.67 ตร.กม. (728.45 ตร.ไมล์)
ความสูง: 9 เมตร (30 ฟุต)
ประชากร (2011)
 • เมกะซิตี: 4,496,694 คน
 • อันดับ: ที่ 7
 • ความหนาแน่น: 22,000 คน/ตร.กม. (57,000 คน/ตร.ไมล์)
 • รวมปริมณฑล: 14,617,882 คน
 • อันดับในเขตมหานคร: ที่ 3
เดมะนิม: โกลกาตาน   Calcuttan
ภาษา
 • ทางการ: เบงกอล อังกฤษ
 • ทางการเพิ่มเติม: ฮินดี, อูรดู, เนปาล, โอริยา, สันถาลี, ปัญจาบ, ราชพังสี
เขตเวลา: UTC+05:30 (IST)
รหัส ZIP: 700 xxx
รหัสพื้นที่: +91-33
ทะเบียนพาหนะ: WB-01 ถึง WB-10
HDI (2004):  0.78 (สูง)
เว็บไซต์: kmcgov.in
 
ถนนสายหนึ่งในเมืองโกลกาตา
หอสมุดแห่งชาติในเมืองโกลกาตา
โกลกาตา (อังกฤษ: Kolkataไฟล์:Hi-Kolkata.ogg; เบงกอล: কলকাতা) หรือชื่อเดิม แคลคัตตา (อังกฤษ: Calcutta) เป็นเมืองหลวงของรัฐเบงกอลตะวันตก ประเทศอินเดีย ตั้งอยู่ริมฝั่งตะวันออกของแม่น้ำฮุกลี ทางภาคตะวันออกเฉียงเหนือของประเทศ เมืองนี้มีจำนวนประชากร 4,580,544 คน (พ.ศ. 2544) ซึ่งหากนับรวมในเขตเมืองรอบนอกด้วยก็จะมีจำนวนมากกว่า 14 ล้านคน ทำให้เมืองนี้เป็นกลุ่มเมืองที่ใหญ่ที่สุดเป็นอันดับที่ 3 และเป็นเมืองที่ใหญ่ที่สุดเป็นอันดับที่ 4 ของประเทศ
โกลกาตาเคยเป็นเมืองหลวงของอินเดียในสมัยการปกครองของอังกฤษ จึงทำให้เมืองนี้เป็นศูนย์กลางการศึกษาสมัยใหม่ วิทยาศาสตร์ วัฒนธรรม และการเมือง (จนกระทั่งในปี พ.ศ. 2454 ได้มีการย้ายเมืองหลวงไปนิวเดลี) โดยถือเป็นเมืองหนึ่งที่มีระบบระบายน้ำเก่าแก่ที่สุดในโลก ด้วยมีอายุกว่า 150 ปี อย่างไรก็ตาม โกลกาตาประสบกับภาวะชะงักงันทางเศรษฐกิจเป็นเวลานานติดต่อกันหลายปีหลังจากอินเดียได้รับเอกราชในปี พ.ศ. 2490 ตั้งแต่ปี พ.ศ. 2543 เป็นต้นมา การฟื้นฟูและการกระตุ้นเศรษฐกิจก็ได้นำไปสู่ความเจริญเติบโตของเมืองอย่างเต็มที่ แต่ก็เช่นเดียวกับเมืองใหญ่แห่งอื่น ๆ ในอินเดีย โกลกาตาต้องเผชิญกับปัญหาเมืองต่าง ๆ ไม่ว่าจะเป็นปัญหาความยากจน ปัญหามลภาวะ ปัญหาการจราจรติดขัด เป็นต้น นอกจากนี้ โกลกาตายังมีชื่อเสียงด้านประวัติศาสตร์การปฏิวัติ ตั้งแต่การเรียกร้องเอกราชของอินเดีย ไปจนถึงขบวนการฝ่ายซ้ายและสหภาพการค้าต่าง ๆ อีกด้วย
เป็นไปได้ว่าชื่อโกลกาตาและ "แคลคัตตา" นั้นอาจจะมาจาก กาลิกาตา ซึ่งเป็นหนึ่งในหมู่บ้านสามแห่ง (กาลิกาตา สุตนุติ และโคพินทปุระ) ในพื้นที่แถบนี้ก่อนการเข้ามาของอังกฤษ ซึ่งสันนิษฐานว่า "กาลิกาตา" นั้นเป็นรูปในภาษาอังกฤษของคำว่า กาลีเกษตร ("ดินแดนของพระแม่กาลี") หรือมาจากคำในภาษาเบงกอลว่า กิกิลา ("ที่ราบ")  หรืออาจมีต้นกำเนิดจากคำพื้นเมืองที่ใช้เรียกชื่อคลองธรรมชาติสายหนึ่ง คือ คาล ตามด้วย กัตตา แม้ว่าในภาษาเบงกอลซึ่งเป็นภาษาของท้องถิ่นจะเรียกชื่อเมืองนี้ว่า "โกลกาตา" มาตลอด แต่ชื่อภาษาอังกฤษของเมืองก็เพิ่งถูกเปลี่ยนจาก "แคลคัตตา" เป็น "โกลกาตา" ตามการออกเสียงในภาษาดังกล่าวเมื่อปี พ.ศ. 2544 นี้เอง บางคนมองว่านี่เป็นหนึ่งในการเคลื่อนไหวเพื่อลบล้างสิ่งที่เป็นมรดกตกทอดจากการปกครองของอังกฤษ
ดูเพิ่ม

รถรางในโกลกาตา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โกลกาตา
Kolkata Municipal Corporation
โกลกาตา ที่เว็บไซต์ Curlie
Kolkata – Incredible India
City Mayors: Richest cities in the world in 2020 by GDP
| ด ค กเมืองหลวงของรัฐและดินแดนสหภาพของประเทศอินเดีย |
| --- | --- |
บริหาร:  อัครตละ  ไอซอล  อมราวตี (โดยพฤตินัย)  เบงคลูรู  โภปาล  ภุพเนศวร  จัณฑีครห์  เจนไน  ดามัน  เดห์ราดูน  ทิสปุระ  คานธีนคร  กังต็อก  ไฮเดอราบาด  อิมผาล  อิฏานคร  ชัยปุระ  ชัมมู (ฤดูหนาว)  การ์คิล (ฤดูหนาว)  กวรัตติ  โกหิมา  โกลกาตา  เลห์ (ฤูดร้อน)  ลัคเนา  มุมไบ  นยารายปุระ  นิวเดลี  ปณชี  ปัฏนา  ปุฑุเจรี  พอร์ตแบลร์  รางจี  ชิลลอง  ชิมลา  ศรีนคร (ฤูดร้อน)  ติรุวนันตปุรัม 
นิติบัญญัติ:  อัครตละ  ไอซอล  อมราวตี  เบงคลูรู  โภปาล  ภุพเนศวร  จัณฑีครห์  เจนไน  ธรรมศาลา (ฤดูหนาว)  เดห์ราดูน (ฤดูหนาว)  ภราฬีเสณ (ฤูดร้อน)  คานธีนคร  กังต็อก  คุวาหาฏี  ไฮเดอราบาด  อิมผาล  อิฏานคร  ชัยปุระ  ชัมมู (ฤดูหนาว)  โกหิมา  โกลกาตา  ลัคเนา  มุมไบ (ฤดูร้อน)  นาคปุระ (ฤดูหนาว)  นิวเดลี  ปัฏนา  ปุฑุเจรี  ปูร์วอริม  รายปุระ  รางจี  ชิลลอง  ชิมลา (ฤดูร้อน)  ศรีนคร (ฤดูร้อน)  ติรุวนันตปุรัม 
ตุลาการ:  อัครตละ  อะห์มดาบาด  อลาหาบาด  อมราวตี  เบงคลูรู  พิลาสปุระ  จัณฑีครห์  เจนไน  กฏกะ  กังต็อก  คุวาหาฏี  ไฮเดอราบาด  อิมผาล  ชพัลปุระ  โชธปุระ  ชัมมู (ฤดูหนาว)  โกชิ  โกลกาตา  มุมไบ  ไนนิตาล  นิวเดลี  ปัฏนา  รางจี  ชิลลอง  ชิมลา  ศรีนคร (ฤดูร้อน) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ 2  สวีเดน  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
รินะ ฮนอิซูมิ

| รินะ ฮนอิซูมิ |
| --- | --- |
本泉 莉奈
เกิด:  (1993-02-04) 4 กุมภาพันธ์ ค.ศ. 1993 (32 ปี) จังหวัดฟุกุชิมะ ประเทศญี่ปุ่น
อาชีพ: นักพากย์
องค์การ: 81 Produce
ส่วนสูง: 158 ซม.
รินะ ฮนอิซูมิ (ญี่ปุ่น: 本泉 莉奈; โรมาจิ: Hon'izumi Rina, 4 กุมภาพันธ์ 1993 -) เป็น นักพากย์หญิง ชาวญี่ปุ่น เกิดที่จังหวัดฟุกุชิมะ สังกัด 81 Produce
ผลงานพากย์

ฮักโตะ! พรีเคียว (ยากุชิจิ ซายะ)
พลันเดอเรอร์ (ฮินะ)
ทามาโยมิ (โอมุระ ชิรางิกุ)
วัยฝันปั้นแก้วมัค (อาโอกิ โทโกะ)
ปุจิเซกะ (ฮิโนโมริ ชิซึกุ)
อิเซไก โชกัง วะ นิโดเมะ เดซุ (มิเนโกะ)
สะพานเพรสซิเดนต์

| สะพานเพรสซิเดนต์ |
| --- | --- |
Президентский мост
สะพานเพรสซิเดนต์เมื่อ 20 มกราคม ค.ศ. 2010
พิกัด: 54°21′36″N 48°26′34″E﻿ / ﻿54.36000°N 48.44278°E﻿ / 54.36000; 48.44278
ข้อมูลจำเพาะ
ความยาว: 5.825 กิโลเมตร (3.619 ไมล์)
จำนวนช่วง: 25
ประวัติ
วันเริ่มสร้าง: 1986
วันเปิด: 24 พฤศจิกายน 2009
สถิติ
การจราจรโดยเฉลี่ย: 40,000 คัน/วัน
ที่ตั้ง
th
สะพานเพรสซิเดนต์ (รัสเซีย: Президентский мост) เป็นสะพานแบบโครง ที่ข้ามแม่น้ำวอลก้าในแคว้นอูลยานอฟสค์ ประเทศรัสเซีย เชื่อมต่อเมืองแคว้นอูลยานอฟสค์กับฝั่งตะวันออกของเมืองแคว้นอูลยานอฟสค์ เป็นสะพานที่ยาวเป็นอันดับสองของรัสเซีย และเป็นหนึ่งในสะพานที่ยาวที่สุดในยุโรป โดยมีความยาว 5.825 กิโลเมตร (3.619 ไมล์) และ 12.98 กิโลเมตร (8.07 ไมล์) หากรวมทางหลวงที่เชื่อมต่อด้วย
สะพานมีช่วงความยาว 221 เมตร (725 ฟุต) 25 ช่วง และมีน้ำหนัก 4,000 ตัน สะพานสามารถรองรับยานพาหนะได้มากกว่า 40,000 คันต่อวัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ President Bridge
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  Structurae
นรินทร์ศร รัตนไพฑูรย์

| นรินทร์ศร รัตนไพฑูรย์ |
| --- | --- |

สมาชิกสภาผู้แทนราษฎรจังหวัดแม่ฮ่องสอน
ดำรงตำแหน่ง 26 มกราคม พ.ศ. 2518 – 12 มกราคม พ.ศ. 2519   (351 วัน)
ก่อนหน้า: ก้าน รัตนสาขา
ถัดไป: ทวี จุลละทรัพย์
 
ข้อมูลส่วนบุคคล
เกิด: 5 ธันวาคม พ.ศ. 2479 (88 ปี) อำเภอเมืองแม่ฮ่องสอน จังหวัดแม่ฮ่องสอน
พรรคการเมือง: อิสระ
การเข้าร่วม พรรคการเมืองอื่น: แนวประชาธิปไตย (2512–2517)   ประชาธิปัตย์ (2517)   พลังใหม่ (2517–2525)   ปวงชนชาวไทย (2525–2531, 2535)   มวลชน (2538–2539)   เสรีประชาธิปไตย (2539)   สหประชาธิปไตย (2531–2534)   รักษ์ถิ่นไทย (?–2551)

นรินทร์ศร รัตนไพฑูรย์ (เกิด 5 ธันวาคม พ.ศ. 2479) เป็นอดีตสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ อดีตสมาชิกสภาเทศบาลเมืองแม่ฮ่องสอน และผู้ร่วมก่อตั้งพรรคพลังใหม่
ประวัติ

นรินทร์ศร รัตนไพฑูรย์ เกิด 5 ธันวาคม พ.ศ. 2479 ที่ตำบลจองคำ อำเภอเมืองแม่ฮ่องสอน จังหวัดแม่ฮ่องสอน จบการศึกษาระดับประถมศึกษาปีที่ 4 จากโรงเรียนบ้านจองคำ อำเภอเมืองแม่ฮ่องสอน จบมัธยมศึกษาตอนต้น-ปลาย จากโรงเรียนห้องสอนศึกษา อำเภอเมืองแม่ฮ่องสอน ระดับประกาศนียบัตรการประถมศึกษา จาก โรงเรียนฝึกหัดครูพระนคร และ การศึกษาบัณฑิต จาก วิทยาลัยวิชาการประสานมิตร
งานการเมือง

จากวงการข้าราชการก็เข้าสู่วงการการเมืองโดยเขาลงสมัครรับเลือกตั้งสมาชิกสภาเทศบาลเมืองแม่ฮ่องสอน ใน พ.ศ. 2501 และได้รับเลือกตั้ง จวบจนมีโอกาสลงสมัครรับเลือกตั้ง โดยก่อนหน้านั้นเขาตั้งใจลงสมัครรับเลือกตั้งในนาม พรรคประชาธิปัตย์ โดยในเดือน มกราคม พ.ศ. 2517 เขาได้ไปพูดคุยกับหม่อมราชวงศ์เสนีย์ ปราโมช โดยเขาได้ไปพบหม่อมราชวงศ์เสนีย์ หัวหน้าพรรคประชาธิปัตย์ในขณะนั้น เพื่อแจ้งความจำนงลงสมัครรับเลือกตั้ง เป็น สส.แม่ฮ่องสอน หม่อมราชวงศ์เสนีย์ บอกตัวเขาว่าหม่อมราชวงศ์เสนีย์กำลังจะวางมือให้พิชัย รัตตกุล ขึ้นมาเป็นหัวหน้าพรรคประชาธิปัตย์แทน หม่อมราชวงศ์เสนีย์ ให้เขาไปหานายพิชัย ปรากฎว่าเขาไปหาพิชัย 3 ครั้ง แต่เขาไม่พบสุดท้ายเขาจึงตัดสินใจลงนามเป็นผู้ก่อตั้งพรรคพลังใหม่และสังกัดพรรคพลังใหม่ในเวลาต่อมา และได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ และได้รับเลือกตั้ง แต่ดำรงตำแหน่งเวลาอันสั้นด้วยเพราะเกิดความเปลี่ยนแปลงทางการเมืองในยุคนั้น อย่างไรก็ตาม แม้เขาไม่ได้รับเลือกตั้งอีกเลยนับแต่นั้นมา แต่เขาก็ยังคงสนใจการเมืองเข้าไปมีส่วนร่วมโดยตลอดจนถึงปัจจุบัน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครรับเลือกตั้งอีกครั้ง ในสังกัดพรรคเสรีประชาธิปไตย ได้คะแนนเพียง 1546 คะแนน คิดเป็น 2.10% โดยแพ้ให้กับนายปัญญา จีนาคำ จากพรรคประชาธิปัตย์
ต่อมาในปี พ.ศ. 2551 ได้หันมาสมัครรับเลือกตั้งสมาชิกวุฒิสภาไทยเป็นการทั่วไป พ.ศ. 2551 แต่ไม่สามารถลงสมัครรับเลือกตั้งได้ เนื่องจากติดปัญหาพ้นจากการเป็นสมาชิกพรรคการเมือง (พรรครักษ์ถิ่นไทย) มาแล้วไม่เกินห้าปีนับถึงวันรับสมัครรับเลือกตั้ง
งานการเมือง > สมาชิกสภาผู้แทนราษฎร

นรินทร์ศร รัตนไพฑูรย์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดแม่ฮ่องสอน สังกัดพรรคพลังใหม่
พระเจ้าสิงหนติ

บทความหลัก: สิงหนวัติกุมาร
พระเจ้าสิงหนติ  กษัตริย์​ผู้ทรงสร้างเมืองนาคพันธุสิงหนตินคร หรือ โยนกนคร โดยอพยพผู้คนประมาณแสนครัวมาจากเมืองราชคฤห์​ ชมพูทวีป​ (อินเดีย)​ พระองค์​เป็นต้นราชวงศ์ของพระเจ้าพรหมมหาราชผู้ปราบขอมดำและเป็นผู้สร้างเมืองไชยปราการ
พระเจ้าสิงหนติเดิมคือ เจ้าสิงหนติราชกุมาร เป็นโอรสองค์ที่ 2 (บางฉบับว่าเป็นองค์สุดท้อง ในโอรสทั้งหมด 30 พระองค์) ของพระเจ้าเทวกาลแห่งนครไทยเทศ หรือกรุงราชคฤห์ใน​ชมพูทวีป​ (อินเดีย)​ โอรสองค์โตพระนามภาทิยะ เป็นผู้สืบราชสมบัติกรุงราชคฤห์ คือพระเจ้าภาทิยะพระราชบิดาของพระเจ้าพิมพิสาร (พระเจ้าพิมพิสารคือกษัตริย์กรุงราชคฤห์ แคว้นมคธ​ ผู้ทรงมีพระชนมายุร่วมวัยเดียวกับพระพุทธเจ้าในพุทธประวัติ)​
เมื่อ​ ​148​ ปี​ก่อนพุทธศักราช เจ้าสิงหนติทรงได้รับแบ่งราชสมบัติและได้ทำการอพยพผู้คนออกจากนครไทยเทศ เดินทางไปทางทิศตะวันตกเฉียงใต้ จนมาถึงชัยภูมิที่เคยเป็นแคว้นสุวรรณโคมคำในอดีต ไม่ไกลแม่น้ำโขงมากนัก ซึ่งตอนนั้นมีชาวลัวะอาศัยอยู่ตามป่าเขาในบริเวณดอยดินแดน (ดอยตุง) มีหัวหน้าชื่อ ปู่เจ้าลาวจก เจ้าสิงหนติได้พบกับพญานาคชื่อพันธุนาคราช ซึ่งจำแลงกายเป็นพราหมณ์มาพูดคุย และแนะนำให้สร้างเมืองในที่บริเวณนั้น แล้วกลับเป็นพญานาคช่วยขุดคูเมืองให้ เจ้าสิงหนติจึงตั้งเมืองบริเวณนั้น และนำชื่อตนประสมกับชื่อพญานาคเป็นชื่อเมืองว่า เมืองนาคพันธุสิงหนตินคร จากนั้นพระเจ้าสิงหนติได้แผ่อำนาจปราบปรามเมืองอุโมงคเสลานคร ซึ่งเป็นเมืองของพวกขอม และมีอำนาจเหนือกลุ่มชนพื้นถิ่นดั้งเดิมในแถบนั้นทั้งหมด พระองค์ทรงครองราชย์อยู่ได้ 52 ปี ก็สวรรคตเมื่อ​ 96​ ปีก่อนพุทธศักราช​
สิงหนติ หรือ สิงหนวัติ

ในประชุมพงศาวดาร ภาคที่ 61 ตำนานสิงหนวติกุมาร เรียกชื่อเจ้าสิงหนติราชกุมารว่า สิงหนวติกุมาร และมีการเผยแพร่และเพี้ยนไปเป็น สิงหนวัติกุมาร และเป็นชื่อที่แพร่หลายใช้ในปัจจุบัน แต่จากการสำรวจและปริวรรตเอกสารใบลานต้นฉบับภาษาล้านนาของตำนานโยนกแล้ว กลับพบมีการเขียนชื่อ สิงหนติ ไม่พบว่ามีการเขียนชื่อ    สิงหนวติ หรือ สิงหนวัติ ในตำนานทุกฉบับ จึงสรุปว่าควรใช้ สิงหนติ ซึ่งเป็นชื่อที่ถูกต้อง
เกาะคอลชัค

| ชื่อท้องถิ่น: остров Колчака |
| --- | --- |
แผนที่ของหมู่เกาะไตมีร์
ข้อผิดพลาด Lua ใน มอดูล:Location_map บรรทัดที่ 526: Unable to find the specified location map definition: "Module:Location map/data/Nordenskiöld Archipelago" does not exist
ภูมิศาสตร์
ที่ตั้ง: ทะเลคารา
ความยาว: 21 กม. (13 ไมล์)
ความกว้าง: 6.5 กม. (4.04 ไมล์)
การปกครอง
รัสเซีย
ดินแดน: ดินแดนครัสโนยาสค์
ประชากรศาสตร์
ประชากร: ไม่มีผู้อยู่อาศัย
เกาะคอลชัค หรือ เกาะคอลชาคา (รัสเซีย: остров Колчака, ostrov Kolchaka, 'เกาะของคอลชัค') เป็นเกาะในทะเลคารา ตั้งอยู่ในบริเวณชายฝั่งของเกาะโขดหินทางตะวันออกเฉียงใต้ของเกาะไตมีร์
เกาะแห่งนี้เคยมีชื่อว่า เกาะรัสตอร์กูเยฟ (รัสเซีย: остров Расторгуева, ostrov Rastorguyeva) ในช่วงปี ค.ศ. 1937 ถึง 2005
ลักษณะทางภูมิศาสตร์

เมื่อเทียบกับเกาะขนาดใหญ่อื่น ๆ ในบริเวณนี้ เกาะคอลชัคมีรูปร่างที่ค่อนข้างสมมาตร 
เกาะมีความยาว 21 กิโลเมตร และมีความกว้างสูงสุด 6.5 กิโลเมตร ในช่วงฤดูร้อนพื้นผิวของเกาะจะถูกปกคลุมไปด้วยพืชพรรณแบบทุนดรา แต่ส่วนใหญ่ของปีเกาะแห่งนี้จะถูกปกคลุมด้วยหิมะ
เกาะคอลชัคตั้งอยู่ห่างจากปลายด้านตะวันตกของอ่าวไตมีร์ 40 กิโลเมตร และอยู่ห่างจากเกาะไตมีร์ไปทางตะวันออกเฉียงใต้เพียง 14 กิโลเมตร โดยมีช่องแคบที่แคบที่สุดประมาณ 1 กิโลเมตรแยกเกาะออกจากชายฝั่งที่ใกล้ที่สุด
ไทยแลนด์ อเมเจอร์ลีก ฤดูกาล 2562 – โซนภาคตะวันออก

| --- | --- |
สัญลักษณ์ประจำการแข่งขัน
ประเทศ: ไทย
วันที่แข่งขัน: 17 สิงหาคม – 24 พฤศจิกายน 2562
จำนวนทีม: 25 (ตอนบน 12 และตอนล่าง 13)
ชนะเลิศ: หน่วยบัญชาการต่อสู้อากาศยานและรักษาฝั่ง
รองชนะเลิศ: ปราจีนบุรี ซิตี้
อันดับที่ 3: เมืองพัทยา
อันดับที่ 4: นครนายก
สนามชิงชนะเลิศ: ตอนบน: นครนายก ปราจีนบุรี และสระแก้ว ตอนล่าง: ชลบุรี รอบชิงชนะเลิศ: ฉะเชิงเทราและสระแก้ว
จำนวนนัด: 40
จำนวนประตู: 147 (3.68 ประตูต่อนัด)
← 2561 2563 →  ข้อมูลปรับปรุงล่าสุดจนถึงการแข่งขันในวันที่ 15 กันยายน 2562
ไทยแลนด์ อเมเจอร์ลีก ฤดูกาล 2562 โซนภาคตะวันออก เป็นส่วนหนึ่งของการแข่งขันฟุตบอลสมัครเล่นไทยแลนด์ อเมเจอร์ลีก ประจำ พ.ศ. 2562 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันออกตอนบน และภาคตะวันออกตอนล่าง สโมสรชนะเลิศและรองชนะเลิศจากแต่ละโซนย่อยจะแข่งขันเพื่อชิงอันดับที่ 1 ถึง 4 ประจำโซนภาคตะวันออกเพื่อคัดเลือกทีมขึ้นสู่ไทยลีก 4 โซนภาคตะวันออก สโมสรที่ชนะเลิศในโซนภาคตะวันออกจะแข่งขันในระดับประเทศกับสโมสรชนะเลิศจากอีก 5 โซนที่เหลือ